CELEX: 62021CN0336
Language: el
Date: 2021-05-27 00:00:00
Title: Υπόθεση C-336/21: Αίτηση προδικαστικής αποφάσεως την οποία υπέβαλε το Landesgericht Korneuburg (Αυστρία) στις 27 Μαΐου 2021 — L GmbH κατά F GmbH, BW, SW

30.8.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 349/18
            
         
      Αίτηση προδικαστικής αποφάσεως την οποία υπέβαλε το Landesgericht Korneuburg (Αυστρία) στις 27 Μαΐου 2021 — L GmbH κατά F GmbH, BW, SW
      (Υπόθεση C-336/21)
      (2021/C 349/22)
      Γλώσσα διαδικασίας: η γερμανική
      
         Αιτούν δικαστήριο
      
      Landesgericht Korneuburg
      
         Διάδικοι στην υπόθεση της κύριας δίκης
      
      
         Εκκαλούσα, αρχική εναγομένη: L GmbH
      
         Εφεσίβλητες, αρχικές ενάγουσες: F GmbH, BW, SW
      
         Προδικαστικά ερωτήματα
      
      
                  1)
               
               
                  Έχει το άρθρο 5, παράγραφος 3, του κανονισμού (ΕΚ) 261/2004 (1), την έννοια ότι ο αερομεταφορέας δεν υποχρεούται να αποζημιώσει τον επιβάτη δυνάμει του άρθρου 7 του κανονισμού 261/2004, όταν η άφιξη στον τελικό προορισμό των επιβατών πραγματοποιείται με καθυστέρηση 7 ωρών και 41 λεπτών για τον λόγο ότι, κατά το προτελευταίο του δρομολόγιο, το αεροσκάφος επλήγη από κεραυνό, ο δε τεχνικός επιχειρήσεως συντηρήσεως εντεταλμένης από τον αερομεταφορέα, ο οποίος ήλεγξε το αεροσκάφος μετά την προσγείωση, διαπίστωσε απλώς ελάσσονες βλάβες («some minor findings») που δεν επηρέαζαν ωστόσο τη λειτουργία του αεροσκάφους, το δε τελευταίο δρομολόγιο πριν από την πτήση για την οποία είχε γίνει η κράτηση εκτελέσθηκε, πλην όμως στο πλαίσιο ενός Pre-Flight-Check που πραγματοποιήθηκε πριν από το τελευταίο του δρομολόγιο προέκυψε ότι το αεροσκάφος δεν μπορούσε πλέον να χρησιμοποιηθεί και, ως εκ τούτου, ο αερομεταφορέας χρησιμοποίησε αεροσκάφος αντικαταστάσεως αντί του αρχικώς προβλεφθέντος που υπέστη βλάβη και εκτέλεσε την πτήση με καθυστέρηση 7 ωρών και 40 λεπτών κατά την αναχώρηση;
               
            
                  2)
               
               
                  Έχει το άρθρο 5, παράγραφος 3, του κανονισμού 261/2004 την έννοια ότι ένα από τα εύλογα μέτρα που οφείλει να λάβει ο αερομεταφορέας είναι να προσφέρει στους επιβάτες νέα κράτηση σε άλλη πτήση με την οποία θα μπορούσαν να αφιχθούν στον τελικό τους προορισμό με μικρότερη καθυστέρηση, μολονότι ο αερομεταφορέας εκτέλεσε την πτήση με αεροσκάφος αντικαταστάσεως, αντί του αεροσκάφους που δεν ήταν πλέον δυνατόν να χρησιμοποιηθεί, με το οποίο οι επιβάτες αφίχθησαν στον τελικό τους προορισμό με μεγαλύτερη καθυστέρηση;
               
            
         (1)  Κανονισμός (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) αριθ. 295/91 (ΕΕ 2004, L 46, σ. 1).